Publication: Magyar Közlöny
Issue: MK-2011-51 (Year: 2011, Number: 51)
Era: contemporary
Section: visszaszorításáról és büntetésérõl szóló Jegyzõkönyve kihirdetésérõl szóló 2006. évi CII. törvény 3. §-ában a hivatalos
Paragraph Index: 206

visszaszorításáról és büntetésérõl szóló Jegyzõkönyve kihirdetésérõl szóló 2006. évi CII. törvény 3. §-ában a hivatalos magyar nyelvû fordítás 3. cikk a) pontja helyébe a következõ rendelkezés lép: (A jelen Jegyzõkönyv alkalmazásában:) „a) az „emberkereskedelem”: személyek toborzását, szállítását, eladását, elrejtését, vagy átvételét jelenti fenyegetés, erõszak vagy a kényszer más formáinak alkalmazásával, erõszakos elrablás, csalás, megtévesztés, hatalommal vagy kiszolgáltatott helyzettel való visszaélés útján, vagy anyagi ellenszolgáltatás vagy elõnyök adásával, vagy elfogadásával annak érdekében, hogy a kizsákmányolás céljából elnyerjék egy olyan személy beleegyezését, aki más személy felett hatalommal rendelkezik. A kihasználásnak magában kell foglalnia legalább a mások prostituálásának kihasználását, vagy a szexuális kizsákmányolás más formáit, kényszermunkát vagy szolgáltatásokat, rabszolgatartást vagy a rabszolgatartáshoz hasonló gyakorlatot, mások leigázását vagy emberi test szerveinek tiltott eltávolítását;”.

Source: https://magyarkozlony.hu/hivatalos-lapok/bba9f29b393f7cef4a4b0dad4448201c8d8015c3/dokumentumok/831d04b1d1ead6a600690cb7d3dd1838679618c4/letoltes